Op 31 Desember 2013 het Junior die groot vraag gevra op die Weskus-dorpie, Strandfontein, waar ons twee jaar vantevore ontmoet het. Die hele verlowing was ’n groot verrassing vir my...Junior het alles haarfyn beplan – hy het tot die ring self gekies. Ek was besig om kos te maak vir die aand toe hy sê ons moet ’n drankie by die duine gaan drink. Hy het op die duin, terwyl die son sak, op een knie die ja-woord gevra. Terug by die huis het hy my verras met Kaapse-familie wat spesiaal gekom het om die gebeurtenis saam met ons te vier.